અનેક રજુઆતો છતાં પોલીસ દ્વારા કાર્યવાહી કરવામાં આવતી ન હતી
દિયોદર, તા. ૧૩
દિયોદર તાલુકાના ગોલવી ગામે ખુલ્લેઆમ બેરોકટોક ધમધમતા દેશી દારૃના અડ્ડાઓ બાબતે પોલીસતંત્રને વારંવાર રજુઆતો કરવા છતાં પોલીસને કાર્યવાહી યાદ ન આવતા આખરે મહિલાઓ લપડાક મુડમાં આવી જઈ દારૃના અડ્ડા પર જઈ તોડફોડ કરી પોલીસની ફરજ બજાવતા પોલીસતંત્રની કામગીરી સામે પ્રશ્નો ઉઠી રહ્યા છે. પરંતુ દારૃડીયા તત્વોને લીધે ગામની મહિલાઓ રહેણાંકની બહાર નીકળી શકતી ન હોઈ મહિલાઓને આ લપડાક મુડ પોલીસ તંત્ર માટે લાલબત્તી સમાન છે.
દિયોદર તાલુકામાં ખુલ્લેઆમ બેરોકટોક દેશી, વિદેશી દારૃનો વેપલો ધમધમી રહ્યો છે. રોજિંદા વિદેશી દારૃની હરાફેરી થઈ રહી છે. તેમ છતાંય હપ્તાઓના હાડમાલાઓમાં તંત્ર તરફથી કોઈપણ પ્રકારની કાર્યવાહી કરવામાં આવતી નથી. જેથી તાલુકામાં આ વેપલા ફુલીફાલી રહ્યા છે ત્યારે ગોલવી ગામે પણ દેશી દારૃના અડ્ડાઓ બાબતે ગ્રામજનોે વારંવાર રજુઆતો કરવા છતાંય બહેરા તંત્ર તરફથી લાપરવાહી દાખવાતા રોજિંદા દારૃડીયાના ત્રાસથી રહેણાંકની બહાર પગ ન કાઢી શકવાને લીધે આજરોજ ગામની મહિલાઓ લપડાક મુડમાં આવી રણચંડી બની દારૃના અડ્ડા પર ત્રાટકી હતી. અડ્ડા પર દેશી દારૃનો નાશ કરી ભારે તોડફોડ મચાવતા મહિલાઓની આ હિંમત જોઈ ગ્રામજનોમાં પણ હિંમત જાગી હોય તેમ ગ્રામજનો પણ દોડી જઈ મહિલાઓને સાથ આપ્યો હતો. તેમજ આ અંગે જીલ્લા પોલીસ કંટ્રોલ રૃમમાં જાણ કરતાં ડી.વાય.એસ.પી. એ દિયોદર પોલીસને તાત્કાલીક અસરથી ગોલવી ગામે મોકલી દીધેલ. આ અંગે ગામના સરપંચ કરશનજી રાજપુતે જણાવ્યું હતું કે અમોે દારૃના અડ્ડાઓ અંગે વારંવાર રજુઆતો કરવા છતાંય તંત્ર તરફથી કાર્યવાહી ન કરાતાં મહિલાઓએ ગ્રામજનોના સાથ સહકારથી દારૃના અડ્ડાઓ પર ત્રાટકી હતી. દિયોદર તાલુકામાં ગામેગામ ધમધમતા દેશી, વિદેશી દારૃના અડ્ડાઓ સામે પોલીસતંત્ર વામણું પુરવાર થઈ રહ્યું છે. જેથી પ્રજા પણ દારૃના વેપલો કરનારાઓ તેમજ દારૃડીયાઓના ત્રાસ મુંગા મોંઢે સહન કરી રહી છે પરંતુ આજરોજ ગોલવી ગામે અડ્ડાઓ સામે મહિલાઆએ લપડાક મુડ અપનાવી રણચંડીનું રૃપ ધારણ કરી અડ્ડાઓ પર ત્રાટકતાં મહિલાઓનું આ કદમ સરાહનીય છે પરંતુ પુરૃષો માટે શરમજનક છે ત્યારે તેનાથી પણ વધુ મહિલાઓએ પોલીસ તંત્રનું અસ્તિત્વ હોવા છતાં પોલીસ તંત્રની ફરજ બજાવતા પોલીસ તંત્રના અસ્તીત્વ સામે જ પ્રશ્નો ઉઠી રહ્યા છે.